Moskva shahrida, "Strogino" metro bekatidagi texnopark hududida kitoblarni qabul qilish punkti ochildi. "Rossiyskaya gazeta" nashrining loyiha muallifi Ruslan Sabitovga asoslanib xabar qilishicha, faqat yaxshi saqlangan kitoblar qabul qilinadi. Punktda kitoblarning 1 kilogrammi uchun 7 rubldan to‘lash joriy etilgan. Qayd etilishicha, qabul qilingan kitoblarning bir qismi sotuvga chiqariladi, asosiy qismi esa ijtimoiy muassasalar, kutubxonalar, bolalar uylari hamda qamoqxonalarga tarqatiladi.